CELEX: C2005/229/08
Language: fi
Date: 2005-09-17 00:00:00
Title: Asia C-206/05: Euroopan yhteisöjen komission 11.5.2005 Ruotsin kuningaskuntaa vastaan nostama kanne

17.9.2005   
            
            
               FI
            
            
               Euroopan unionin virallinen lehti
            
            
               C 229/4
            
         Euroopan yhteisöjen komission 11.5.2005 Ruotsin kuningaskuntaa vastaan nostama kanne
   (Asia C-206/05)
   (2005/C 229/08)
   Oikeudenkäyntikieli: ruotsi
   Euroopan yhteisöjen komissio on nostanut 11.5.2005 Euroopan yhteisöjen tuomioistuimessa kanteen Ruotsin kuningaskuntaa vastaan. Kantajan asiamiehinä ovat Friedrich Erlbacher ja Knut Simonsson.
   Kantaja vaatii, että yhteisöjen tuomioistuin
   
               1.
            
            
               toteaa, että Ruotsin kuningaskunta ei ole noudattanut jalostusta ja polveutumista koskevista edellytyksistä yhteisön sisäisessä hevoseläinten kaupassa 26 päivänä kesäkuuta 1990 annetun neuvoston direktiivin 90/427/ETY 3 artiklan mukaisia velvoitteitaan, koska sen kansallisessa oikeusjärjestyksessä asetetaan vaatimus, jonka mukaan orille on tehtävä kantakirjaus Ruotsissa, jotta sitä voidaan käyttää jalostukseen muiden kuin oriinomistajan omien tammojen kanssa;
               toteaa, että Ruotsin kuningaskunta ei ole noudattanut EY 28 artiklan mukaisia velvoitteitaan, koska sen kansallisessa oikeusjärjestyksessä asetetaan vaatimus, jonka mukaan orille on tehtävä kantakirjaus Ruotsissa, jotta sitä voidaan käyttää jalostukseen muiden kuin oriinomistajan omien tammojen kanssa;
            
         
               2.
            
            
               velvoittaa Ruotsin kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio katsoo, että Ruotsin kuningaskunta rajoittaa hevoseläinten kauppaa yhteisössä, kun sen kansallisessa oikeusjärjestyksessä asetetaan vaatimus, jonka mukaan orille on tehtävä kantakirjaus Ruotsissa, jotta sitä voidaan käyttää jalostukseen muiden kuin oriinomistajan omien tammojen kanssa.
   Se, että direktiivissä 90/427/ETY tai direktiivin nojalla tehdyissä päätöksissä ei vahvisteta kantakirjausta koskevia sääntöjä, ei tarkoita, että jäsenvaltiolla olisi oikeus asettaa tällaisia edellytyksiä. Ruotsissa asetettua vaatimusta kantakirjauksesta ei myöskään voida perustella EY 30 artiklan nojalla, tarkoituksena suojella eläinten terveyttä ja elämää. Komissio katsoo, että Ruotsin kuningaskunnan asettaman, kantakirjausta koskevan vaatimuksen tarkoituksena on parantaa nykyisen rodun ominaisuuksia pikemminkin kuin suojella hevoseläinten terveyttä ja elämää.